Nõos 13.03.2019

Seletuskiri Nõo Vallavolikogu määruse eelnõu „Nõo valla ühisveevärgi ja -kanalisatsiooni arendamise kava aastateks 2019-2030 kinnitamine“ juurde

Ühisveevärk ja -kanalisatsioon rajatakse kohaliku omavalitsuse volikogu kinnitatud ühisveevärgi ja - kanalisatsiooni arendamise kava alusel (ÜVKKS § 4 lg 1). Volikogu ainupädevuses (KOKS § 22 lg 1 p 37) on muud seadusega volikogu ainupädevusse antud küsimused.

Ühisveevärgi ja -kanalisatsiooni arendamise kava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse.   
Kava peab sisaldama vähemalt:

1) ühisveevärgiga kaetavate alade ja reovee kogumisalade kaarte;

2) dimensioneeritud vee- ja kanalisatsioonirajatiste põhiskeemi, sealhulgas reoveekogumisalade sademe- ja drenaaživee või muu pinnase- ja pinnavee äravoolurajatiste põhiskeemi;

3) ühisveevärgi ja -kanalisatsiooni arendusmeetmete ajakava ning nende hinnangulist maksumust.

Nõo valla ühisveevärgi ja -kanalisatsiooni arendamise kava aastateks 2019-2030 on koostatud Emajõe Veevärgi ja Nõo Vallavalitsuse koostööna. Arendamise kava koos lisadega on kättesaadav siit <http://gofile.me/4mZtz/eZAgu2bdp>

Nõo valla ühisveevärgi ja -kanalisatsiooni arendamise kava aastateks 2019-2030 koosneb põhidokumendist (seletuskirjast) ning järgmistest lisadest:

Lisa 1. Joonised

Lisa 2. Nõo valla puurkaevude register

Lisa 3. Ühisveevärgi puurkaevude passid ja arvestuskaardid

Lisa 4. Nõo valla heitvee analüüside tulemused

Lisa 5. Nõo valla põhjavee ja joogivee analüüsid

Lisa 6. Tuletõrje veevõtukohad Nõo vallas

Lisa 7. Nõo aleviku reoveepuhastuse alternatiivide analüüs

Lisa 8. Finantsanalüüsi tabelid

Lisa 9. Investeeringute tabelid

Lisa 10. Vee-erikasutuslubadest kokkuvõte

Lisa 11. Nõo valla territooriumil asuvad kaitselaused loodusobjektid

Nõo valla ühisveevärgi ja -kanalisatsiooni arendamise kava aastateks 2019-2030 eelnõu oli avalikul väljapanekul Nõo valla kodulehel **06. veebruar kuni 20. veebruar 2019**. Arendamise kava avalik arutelu toimus 27. veebruaril 2019 Nõo vallamaja koosolekute ruumis.

Avalikul väljapanekul esitati ettepanek lülitada Sügaoru ja Kaare tn piirkond Emajõe Veevärgi hallatavasse tsentraalse võrgu alasse ja nimetatud piirkonnas vee-ettevõtte poolt välja ehitada ühtsed trassid.

Avalikustamisel olnud Nõo valla ühisveevärgi ja -kanalisatsiooni arendamise kava aastateks 2019-2030 eelnõu näeb ette (lk 30, 37, 53, 54) liitumistasude alusel (Ühisveevärgi ja -kanalisatsiooni seadus § 6 lg 6 p 1) ühisveevärgi ja kanalisatsiooni rajamise Nõo alevikus teiste hulgas ka Kaare tänavale. Planeeritavad torustikud on kantud ka Nõo aleviku perspektiivsele ühisveevarustuse ja -kanalisatsiooni üldskeemile (Lisa 1. Joonis 05\_2). Antud ettepanekus tooduga on juba arvestatud ja vastavalt arendamise kavas ka käsitletud.  
Avaliku arutelu protokoll on kättesaadav siit <https://atp.amphora.ee/nvv/index.aspx?itm=110863>

Nõo valla ühisveevärgi ja -kanalisatsiooni arendamise kava 2019-2030 on kooskõlastanud Terviseamet ja Keskkonnaamet.

Nõo valla ühisveevärgi ja -kanalisatsiooni arendamise kava aastateks 2019-2030 jõustub kolmandal päeval peale Riigi Teatajas ilmumist.

Sven Tarto